jkorsvik/nowiki_second_scrape_merged huggingface dataset:
Aksel Bjerke

Aksel Bjerke (født 12. april 1900, død 15. november 1975) var lærer, gårdbruker og ordfører i hjembygda Sør-Fron 1942–1945.


== Kommunestyret under okkupasjonen ==
Aksel Bjerke var medlem av Nasjonal Samling og da rikskommissær Terboven oppløste alle politiske parti bortsett fra NS, ble den valgte ordføreren i Sør-Fron, Egil Hernæs arrestert og Bjerke ble utnevnt til ordfører. Kommunestyret skiftet navn til ”Heradsting”. Førerprinsippet ble innført, ordføreren skulle ta alle avgjørelser selv, men etter råd fra tingsmedlemmene. Bjerke fikk problemer med å få oppnevnt heradsting, han foreslo to kvinner, for første gang i Sør-Frons kommunalhistorie, men de betakket seg. Tinget ble så sammensatt av NS-medlemmer og sympatisører.
Høsten 1944 ba Bjerke om å få slippe ordførervervet, men han ble sittende til krigens slutt. Han ble da straks arrestert og internert i Folkets hus på Harpefoss. I februar 1948 ble Bjerke dømt til bot, soning, tap av statsborgerlige rettigheter (stemmerett og rett til å ha offentlige stillinger), og dessuten ble han som andre NS-bønder unntatt fra tilskuddsordninger.


== Rehabilitering ==
I Sør-Fron gikk rehabiliteringen relativt raskt for seg. Han hadde blitt fradømt sin stilling som lærer for all tid, men i 1953 var han tilbake i skolestua. Det var heller ikke lenge før han var tilbake i kommunalpolitikken. Han ble valgt inn i herredsstyret for Bondepartiet i 1951, var med i byggekomiteen for framhaldsskolen i 1952, nemnda for restaurering av kirken i 1953. Fra 1955 satt han igjen i formannskapet og fikk fire stemmer som ordførerkandidat.


== Kilder ==
Øvrelid, Ragnar (1928-) (1991). Historia om Fron. Vinstra: Fron historielag. s. 40ff, 117.
Æthelweard (historiker)

Æthelweard (født ca. 975, død ca. 998) var en anglosaksisk historiker og jarl. Han var etterkommer i fjerde ledd av kongen Æthelred av Wessex.
Æthelweard var 'ealdorman' eller jarl av de vestlige provinsene, trolig vil det si hele Wessex. Hans første signatur som ealdorman skriver seg fra 973, og han holdt frem å signere frem til 998. Han må ha dødd rundt den tid. I året 991 inngikk han og erkebiskop Sigeric fred med danene, etter at disse hadde vunnet et slag ved Maldon. Tre år senere var han sammen med biskopen av Winchester, Ælfheah, da det ble sluttet fred med Olav Tryggvason ved Andover.
Æthelweard var forfatter av en latinsk krønike, med sluttpunkt i 975. Fram til året 892 har han i stor grad basert seg på Den angelsaksiske krøniken, med få egne opplysninger. For tiden etter 892 har han stort sett vært uavhengig av denne. Fremstillingen er sterkt retorisk, og selv om han holdt seg unna det altfor kortfattede, er det ofte vanskelig å klarlegge innholdet.
Nyere forskning mener å påvise at krøniken var en bestilling fra abbedissen Matilde i Essen. Hun var en slektning av Æthelweard og krøniken er nærmest en slags slektshistorie. Abbedissen kunne ikke gammelengelsk, språket Æthelweard behersket best.
Æthelweard hadde tilgang til en nå tapt versjon av Den angelsaksiske krøniken. Han var et eksempel på en sekulær skriver i en tid hvor skrivekyndighet var reservert munker.


== Referanser ==
Ian Stannard

Ian Stannard (født 25. mai 1987 i Milton Keynes) er en britisk bane- og landeveissyklist. På landeveien har han blant annet en seier i Omloop Het Nieuwsblad i 2014 og en tredjeplass sammenlagt fra Tour of Britain i 2008. 
Han la opp etter 2020-sesongen.


== Meritter ==


== Referanser ==


== Eksterne lenker ==
Offisielt nettsted 
(en) Ian Stannard – kategori av bilder, video eller lyd på Commons 
(en) Ian Stannard – Olympedia 
(en) Ian Stannard – Sports-Reference (OL-resultater – arkivert) 
(en) Ian Stannard – Storbritannias olympiske komité 
(en) Ian Stannard – Commonwealth Games Federation 
(en) Ian Stannard – Commonwealth Games Federation 
(en) Ian Stannard – ProCyclingStats 
(en) Ian Stannard – Cycling Archives 
(en) Ian Stannard – Cycling Quotient 
(en) Ian Stannard – CycleBase 
(en) Ian Stannard – TheSports.org
The Nation

The Nation er et amerikansk ukemagasin som omtaler politiske og kulturelle hendelser, og beskriver seg som «venstresidas flaggskip». Det ble startet av abolisjonister i juli 1865. Magasinet har et opplag på 158 513, og redaktør er Katrina vanden Heuvel.
Noen av de som gjennom tidene har bidratt til magasinet er Albert Einstein, Albert J. Nock, Franz Boas, Martin Luther King jr., Bertrand Russell, Barbara Garson, H. L. Mencken, Gore Vidal, Edward Said, Christopher Hitchens, Hunter S. Thompson, Langston Hughes, Ralph Nader, James Baldwin, Clement Greenberg, Tom Hayden, Daniel Singer, I.F. Stone, Leon Trotsky, George Orwell, Henry Miller, Franklin D. Roosevelt, James K. Galbraith, John Steinbeck, Barbara Tuchman, T. S. Eliot, Kurt Vonnegut, Robert Frost, Frank Lloyd Wright, Hannah Arendt, Ezra Pound, Henry James, Charles Sanders Peirce, Jean-Paul Sartre and John Beecher.


== Eksterne lenker ==
(en) Offisielt nettsted 
(en) The Nation (magazine) – kategori av bilder, video eller lyd på Commons
James Carville

James Carville (født 25. oktober 1944) er en amerikansk politisk rådgiver, kommentator, advokat og mediepersonlighet. Han var den kanskje viktigste strategen bak Bill Clintons presidentvalgkamp, hvor han innførte begrepet «It's the economy, stupid!» Han var en av programlederne for CNN-programmet Crossfire.


== Bibliografi ==
1995: All's Fair: Love, War and Running for President av Mary Matalin og James Carville
2003: Buck Up, Suck Up . . . and Come Back When You Foul Up: 12 Winning Secrets from the War Room av James Carville og Paul Begala
2003: Had Enough?: A Handbook for Fighting Back av James Carville og Jeff Nussbaum
2006: Take It Back: A Battle Plan for Democratic Victory av James Carville og Paul Begala
2009: 40 More Years: How the Democrats Will Rule the Next Generation av James Carville og Rebecca Buckwalter-Poza


== Referanser ==


== Eksterne lenker ==
(en) Offisielt nettsted 
(en) James Carville – kategori av bilder, video eller lyd på Commons 
(en) James Carville – galleri av bilder, video eller lyd på Commons 
(en) James Carville på Internet Movie Database 
(en) James Carville hos The Movie Database
Spheginobaccha

Spheginobaccha er en gruppe (slekt) av fluer som tilhører familien blomsterfluer (Syrphidae). Denne artsfattige slekten omfatter bare fem kjente arter.


== Utseende ==
Lange og slanke blomsterfluer, gjerne gulaktige. Antennene er ganske korte, det tredje leddet rundt eller ovalt. Hannens fasettøyne møtes ikke i pannen.


== Levevis ==
Larvene lever trolig av avfall i maurtuer, men man vet ikke dette med sikkerhet.


== Utbredelse ==
Slekten er utbredt i det sørlige Afrika og i Sør-Asia.


== Systematisk inndeling ==
Slektens systematiske plassering er usikker, men det er enighet om at det er en svært primitiv blomsterflue-slekt. Noen eksperter mener den heller bør plasseres i Eristalinae.

Fluer (Brachycera)
Muscomorpha
høyerestående fluer [Cyclorrhapha)
Aschiza
familie blomsterfluer (Syrphidae)
underfamilie Microdontinae
slekten Spheginobaccha de Meijere, 1908
Spheginobaccha macropoda (Bigot, 1883)
Spheginobaccha ruginosa Dirikcx, 1995
Spheginobaccha vandoesburgi Thompson, 1974


== Kilder og litteratur ==
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
Cheng, X.-Y. & Thompson, F.C. 2008. A generic conspectus of the Microdontinae (Diptera: Syrphidae) with the description of two new genera from Africa and China. Zootaxa 1879: 21-48 [1]


== Eksterne lenker ==
(en) Spheginobaccha i Encyclopedia of Life 
(en) Spheginobaccha i Global Biodiversity Information Facility 
(en) Spheginobaccha hos NCBI 
www.syrphidae.com/ – the Syrphidae website
Rune Richardsen

Rune Richardsen (født 21. september 1962) er en norsk tidligere fotballspiller. Han var midtbanespiller, og er mest kjent for årene i Lillestrøm Sportsklubb på 1980-tallet.
Richardsen debuterte for LSK som 17-åring i 1980, og er den femte yngste spilleren som har spilt for klubben på toppnivå. Han var i klubben frem til 1987, og ble norgesmester i 1985 og seriemester i 1986.
Richardsen avsluttet karrieren på lavere nivå i Høland, Strømmen og Aurskog-Finstadbru.


== Referanser ==


== Eksterne lenker ==
(en) Rune Richardsen – Transfermarkt 
(en) Rune Richardsen – EU-Football.info 
(no) Rune Richardsen – Norges Fotballforbund
Sverige under Sommer-OL 1952

Sverige under Sommer-OL 1952. 206 sportsutøvere, 183 menn og 23 kvinner fra Sverige deltok i sytten sporter under Sommer-OL 1952 i Helsingfors. Sverige ble fjerde beste nasjon med tolv gull-, tretten sølv- og ti bronsemedaljer. 


== Medaljer ==


== Medaljevinnerne ==
Sverige under Sommer-OL 1956

Sverige under Sommer-OL 1956. Sportsutøvere fra Sverige deltok i flere sporter under Sommer-OL 1956 i Melbourne og Stockholm. Sverige kom på sjetteplass med åtte gull-, fem sølv- og seks bronsemedaljer. 


== Medaljer ==


== Medaljevinnerne ==


== Eksterne lenker ==
Sverige under Sommer-OL 1956: Resultater og profilside Arkivert 13. januar 2010 hos Wayback Machine. på sports-reference.com
Iran under Sommer-OL 1960

Iran under Sommer-OL 1960. 23 sportsutøvere fra Iran, alle menn, deltok i fem sporter, boksing, bryting, friidrett, skyting og vektløfting i Sommer-OL 1960 i Roma. Iran kom på 27.-plass med en sølv- og tre bronsemedaljer. Vektløfteren Jafar Salmassi var Irans flaggbærer under åpningsseremonien.


== Medaljer ==


== Medaljevinnerne ==


== Kilder ==
Iran under Sommer-OL 1960: Resultater og profilside Arkivert 21. september 2011 hos Wayback Machine. på sports-reference.com
Mari Youngblood

Mari Youngblood (født Mary Schreck) er en amerikansk sanger. Hun har hatt hovedrollen i flere musikaler, som Kismet, Teko, Bismil, Oklahoma, Brigadoon og flere. Hun har deltatt på flere av Kamelots musikkalbum, i rollen som Helena.
Hun er gift med gitaristen i Kamelot, Thomas Youngblood.


== Diskografi ==
Kamelot – Epica (2003)
Kamelot – The Black Halo (2005)
Kamelot – One Cold Winter's Night (2006) (konsertalbum og DVD)
Kamelot – Myths & Legends of Kamelot (2007) (samlealbum)


== Eksterne lenker ==
(en) Mari Youngblood på Internet Movie Database 
(en) Mari Youngblood på Discogs 
(en) Mari Youngblood på MusicBrainz 
(en) Mari Youngblood på Encyclopaedia Metallum
Indonesia under Sommer-OL 1960

Indonesia under Sommer-OL 1960. Tjueto sportsutøvere fra Indonesia deltok i åtte sporter under Sommer-OL 1960 i Roma. Indonesia, som deltok for tredje gang i et OL, vant ikke noen medaljer.  


== Medaljer ==


== Eksterne lenker ==
Resultater og profilside Arkivert 27. desember 2014 hos Wayback Machine. på sports-reference.com
Manx Radio

Manx Radio (mansk Radio Vannin) er den nasjonale kommersielle radiostasjonen på Man.
Stasjonen begynte å sende den 29. juni 1964, bortimot ti år før kommersiell radio ble lisensiert i Storbritannia. Man, som hadde egen regjering og lover, var ikke underlagt de samme britiske lovene som forbød kommersiell radio i Storbritannia. Midlertidig måtte Mans myndigheter søke  General Post Office om både tillatelse og frekvens for å sende. Lisensen ble til sist gitt, om enn noe motvillig.
Stasjonen ble allokert 89,0 MHz FM og en forholdsvis lav spenning. I oktober 1964 ble 188 meter (1600 kHz) AM allokert til stasjonen, noe som ga den større dekning.
Manx Radio sender hovedsakelig på engelsk foruten noen få timer i uka tildelt sendinger på mansk. I løpet av motorsykkelløpene på Man, Isle of Man TT (Turist Trofeet), blir det tidvis sendt på andre språk som tysk og fransk.


== Nåværende frekvenser ==
Manx Radio sender i dag på 1368 kHz AM til øya, 97,2 MHz FM til sør på øya; 89,0 MHz til nord på øya; og 103,7 MHz til øyas fjellområder.
Senderne er ved henholdsvis Foxdale, Carnane, Snaefell og Jurby.
I løpet motorsykkelløpene, Isle of Man TT, blir frekvensen 1368 kHz til Manx Radio TT, og som sender nyheter og resultater fra løpene.


== Selskapsstruktur ==
Manx Radio er øya Mans offentlige kringkaster. Det ble i begynnelsen drevet av det statsdrevne Mans kringkastingskommisjon, Isle of Man Broadcasting Commission, under navnet Isle of Man Broadcasting Company. I 1980 ble selskapet flyttet til operasjoner på like konkurransevilkår ved å benytte navnet Radio Manx Limited (navnet på stasjonen ble ikke endret). Siden 1994 har aksjene i Radio Manx Limited blitt eid av Manx Radio Trust, for ytterligere å skape avstand til Mans myndigheter, Tynwald, men selskapet er uansett forblitt ansvarlig til Tynwald og dens operasjoner er gjennomgått årlig.


== Mannskap ==
Manx Radio har ti journalister, ansvarlig for nyhetsbulletiner hver time, og selve flaggskipet som er programmet Mandate som kommer tre ganger hver dag, til frokost, lunsj og etter arbeid når folk ofte kjører hjem fra jobb.
Radioen har fire journalister som sender på mansk, Mans eget nasjonale morsmål: Maralyn Brown (Shiaght Laa); Bob Carswell (Claare Ny Gael); Fiona McArdle (Shiaght Laa); og Brian Stowell (Moghrey Jedoonee)


== Eksterne lenker ==
Manx Radio
UK Radio History
The MHP
Kasper Sund

Kasper Oluf Olsen Sund (født 7. april 1848 i Vikna i Nord-Trøndelag, død 21. februar 1907 på Otterøy i Nord-Trøndelag) var en norsk lensmann, gårdbruker, fiskerioppsynsmann og politiker (V). Han var Viknas ordfører 1882–1898 og ble valgt til stortingsmann for Nordre Trondhjems amt i 1906, men døde få måneder etter.
Han vokste opp på Yttersund på Ytter-Vikna som sønn av gårdbruker Ole Paulsen Borgan og hustru Margrethe Jensdatter Dalen. Gården var en av få på Ytter-Vikna hvor «gårdsdriften hadde større verdi som næringsgrunnlag enn fisket». En eldre bror hadde odelsretten til gården, så Kasper drog til sjøs, hvorpå han ble kontorist hos lensmann Peder Anzjøn. Han giftet seg i 1874 med Anne Margrethe Hansdatter. I 1879 kjøpte han gården på Svinøya i Vikna og ble assistent hos oppsynsbetjenten for lofotfisket. Senere ble Sund oppsynsbetjent for viknafisket. I 1897 ble han utnevnt til lensmann i Fosnes (med Otterøy).Sund var Viknas ordfører fra 1882 til 1898, men flyttet til Otterøy i 1897. Han var venstremann, men ble nominert som stortingskandidat av Samlingspartiet i Namdalen krets i Nordre Trondhjems amt i 1906 i konkurranse mot den mer radikale venstremannen Christoffer Inderberg. Sund slo Inderberg i første valgomgang. I andre valgomgang beholdt Sund stortingsplassen med 52 stemmers margin, men Samlingspartiets kandidat til varamann, Nils Christian Brandtzæg, tapte knepent for venstremannen O.S. Aavatsmark. Det ble derfor Aavatsmark som trådte inn som stortingsmann da Sund døde i februar 1907. Da hadde Sund vært sykemeldt siden oktober, og rakk bare å møte på Stortinget i noen dager. Han var tilsluttet Venstres stortingsgruppe.


== Referanser ==


== Eksterne lenker ==
(no) Kasper Sund hos Norsk senter for forskningsdata
Svovelavgift

Svovelavgift er en særavgift til statskassen.
Svovelavgift på mineralske produkter ble innført i 1970 og ble i 1999 skilt ut i et eget avgiftsvedtak. Avgiften skal bidra til å redusere utslippene av svovel.
Avgiftsplikten omfatter mineralolje. Som mineralolje anses blant annet parafin, fyringsparafin, gassolje, dieselolje og fyringsolje. Avgiftsplikten oppstår som hovedregel ved uttak fra godkjent lager eller ved innførsel.
Avgiftssatsen i 2010 er 7,5 øre per liter mineralolje for hver påbegynt 0,25 % vektandel svovel i olje som inneholder over 0,05 % vektandel svovel. Dette tilsvarer om lag 15,30 kroner per kg SO2 for tungolje.
Det gis avgiftsfritak blant annet for bruk av mineralolje i skip i utenriksfart, fiske og fangst i fjerne farvann og fly i utenriksfart. I tillegg kan hele eller deler av avgiften refunderes dersom utslippet av svovel til atmosfæren er mindre enn svovelinnholdet i de benyttede produktene skulle tilsi.
Statens inntekter fra svovelavgiften utgjorde i 2008 om lag 90 mill. kroner.


== Eksterne lenker ==
Særavgiftsloven
Særavgiftsforskriften
Toll- og avgiftsdirektoratet
Attard

Attard (eller Ħ'Attard) er en landsby sentralt i Malta. Attard ligger i den vestlige ende av det stort sett sammenhengende bymessige området rundt hovedstaden. Landsbyen ligger 2 km øst sydøst for Birkirkara og 4 km fra den gamle hovedstaden Mdina. Folketellingen i 2011 viste et innbyggertall på 10 553.


== Referanser ==


== Eksterne lenker ==
Offisielt nettsted 
(en) Attard – kategori av bilder, video eller lyd på Commons
Hierokles (forfatter av Synekdemos)

Hierokles (gresk Ἱεροκλῆς) var en bysantinsk geograf fra 500-tallet e.Kr. og er den antatte forfatteren av Synekdemos (eller latin Synecdemus), en geografisk tekst som inneholder en tabell over administrative divisjoner i Det bysantinske riket (Østromerriket) og en liste over byer i hver av divisjonene. 
Verket er datert til regimet under Justinian I den store, men gjort før 535 ettersom det deler de 912 byene på listene i riket blant 64 eparchier (gresk ἐπαρχίᾱ; latin eparchia). Synekdemos er således et av de mest uvurderlige verker som er bevart for å studere den politiske geografi i øst for 500-tallet. Verket til Hierokles sammen med et av Stephanos av Bysants var hovedkildene til Konstantin VIIs avhandling Περί θεμάτων Άνατολῆς καί Δύσεως (Om temaer i øst og vest, kjent på latin som De Thematibus).
Synekdemos har blitt gjenutgitt i ulike utgaver siden 1735, blant annet av Gustav Parthey (Hieroclis Synecdemus; Berlin, 1866), deretter i en korrigert tekst av A. Burckhardt i Teubner-serien i 1893. En av de nyeste utgavene ble gjort av E. Honigmann (Le Synekdèmos d'Hiéroklès et l'opuscule géographique de Georges de Chypre; Brussels, 1939).
Synekdemos av Hierokles må ikke bli forvekslet med en gresk-ortodoks bønnebok med det samme navnet.


== Referanser ==


== Litteratur ==
Cohen, Getzel (1995): The Hellenistic Settlements in Europe, the Islands, and Asia Minor. Berkeley; Oxford: University of California Press ISBN 0-520-08329-6; p. 7.
Buchwald, Wolfgang: Dictionnaire des auteurs grecs et latins de l'Antiquité et du Moyen-Âge; s. v. Hiéroclès, s. 408.
Oxford Dictionary of Byzantium, s. v. «Hierokles», bind. II, 930.


== Eksterne lenker ==
Synecdemus (Balkan-provinsene), med to svært gode kart Arkivert 12. desember 2007 hos Wayback Machine. at SOLTDM.COM
Boligblokk

Boligblokk er en menneskebygd bygning satt sammen med flere seksjoner, leiligheter, plassert over og under hverandre, og ved siden av hverandre. Boligblokker er vanlige i urbane strøk og egnet til å ha mange personer boende på mindre arealer. Det er vanlig at det opparbeides felles uteområder i tilknytning til boligblokkene.
Blokker kjennetegnes av at leiligheter deler en eller flere felles innganger, og at det er vertikale naboskiller. Blokker med minst fem etasjer betegnes som «høyblokk» mens blokker med fire eller færre etasjer betegnes som «lavblokk». Den minste formen for en blokk er en korsdelt firemannsbolig med felles inngang på midten.En boligblokk kan bestå av selveierleiligheter (se eierseksjon), aksjeleiligheter eller borettslagsleiligheter (se borettslag).
Med moderne metoder for oppføring av nye boligblokker er i stor grad basert på ferdigproduserte elementer som løftes på plass med kraner. Eksempelvis kan et baderom være ferdiggjort med flisbelagte gulv og vegger før det blir løftet på plass i nybygget.
Allerede i antikkens Roma fantes det boligblokker med separate leiligheter, kalt insulae. De best bevarte finner man i Ostia.
Norges største boligblokker ble bygget i drabantbyen Ammerud i Oslo på 1960-tallet. Blokkene på Ammerud består blant annet av fire 13 etasjers skiveblokker med seks oppganger. Boligblokker kan ha ulik utforming, fra smal og høyere til lavere og bred. Utforming er ofte tilpasset området de er plassert i. I byområder vil de smale, høyere løsningene være vanligere for å passe inn i et kvartal. Utenfor bykjernen kan husene være større. Boligblokk plassert i skrående terreng blir gjerne utformet som en terrasseblokk, der etasjene trekkes inn mot bakken på en, eller begge sider.


== Referanser ==
Frilsjøen mikrokraftverk

Frilsjøen mikrokraftverk er et vannkraftverk på Løkken Verk i Orkland kommune i Trøndelag.
Det utnytter et fall på 167 meter fra Frilsjøen.
Installert effekt er 90 kW fra en peltonturbin. Årsproduksjon er 0,5 GWh.
Vannet fra Frilsjøen ble tidligere brukt for å drive pumper og heis i gruven. Rørledningen fra gruvetiden er nå benyttet i kraftverket.
Kraftverket er bygget i samarbeid mellom Salvesen og Thams og Meldal VGS. Det ligger på skolens område, og anlegget benyttes i undervisningen. Studentene vant et stipend fra Statkraft for et prosjekt med oppgradering av kraftverket.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase


== Eksterne lenker ==
NTNU - Meldal VGS
Prosjektpresentasjon
Mixtekisk

Mixtekisk er et otomangueansk språk, eller en gruppe av nært beslekta språk, som snakkes av rundt 550 000 mixtekere i Mexico. De aller fleste brukerne av språket holder til i regionen La Mixteca, som omfatter deler av delstatene Oaxaca, Puebla og Guerrero. Det er opptil 50 ulike mixtekiske språk eller varianter. De er nært beslekta med språka trique og cuicatekisk, som sammen med mixtekisk utgjør den mixtekanske språkgruppa.


== Eksterne lenker ==
Den mixtekanske språkgruppa hos SIL
Spansk-mixtekisk ordbok
Mazahua

Mazahua (jñatio) er et otomangueansk språk som snakkes av rundt 350 000 mazahuaer i delstatene México og Michoacán i Mexico.
Mazahua er et tonalt språk, og skiller mellom høy, lav og fallende tone. Språket har et unormalt høyt antall fonemer; rundt 60.


== Eksterne lenker ==
Sentral mazahua hos Ethnologue
Michoacán-mazahua hos Ethnologue
Spansk-mazahua ordbok
Neelidae

Neelidae er en gruppe (familie) av seksbeinte leddyr som hører til ordenen spretthaler (Collembola). De danner der en underorden for seg, Neelipleona.


== Utseende ==
Neelidae er bittesmå (gjerne 0,25 – 0,4 mm), bleke spretthaler med en påfallende krumrygget profil – kroppen er omtrent halvsirkelformet. De har flere pigmenterte flekker på thorax og et par mørke vorter oppe på bakkroppen. Hodet er stort og bredt uten tydelige øyeflekker. Antennene er ganske korte, rundt halvparten så lange som hodet, og består av fire ledd. Springgaffelen (furca) er nokså kort og består av tre ledd.


== Levevis ==
Disse bittesmå dyrene er funnet i mose, og én art ble beskrevet fra grusen (oppblandet med beinrester) på gulvet av grav-katakomber i Wien. De kan være ganske tallrike i fuktig jord, men svært lite er kjent om biologien deres.


== Utbredelse ==
Familien er kosmopolittisk.


== Systematisk inndeling / europeiske arter ==

Hexapoda (seksbeinte leddyr)
gjemtkjevinger (Entognatha)
Spretthaler (Collembola)
Underorden Neelipleona
Familien Neelidae
Acanthoneelidus pratensis
Slekten Megalothorax Willem, 1900 – 6 arter i Europa
Megalothorax aquaticus Stach, 1951
Megalothorax incertus Borner, 1903
Megalothorax massoudi Deharveng, 1978
Megalothorax minimus Willem, 1900 – finnes i Norge, en av de minste kjente spretthalene, 0,25 mm lang
Megalothorax sanctistephani Christian, 1998
Megalothorax tuberculatus Deharveng & Beruete, 1993
Slekten Neelides Caroli, 1912 – 2 arter i Europa
Neelides folsomi Caroli, 1912
Neelides minutus (Folsom, 1901)
Slekten Neelus Folsom, 1896 – én art i Europa
Neelus murinus Folsom, 1896
Zelandothorax novaezealandiae


== Kilder ==
Fauna Europaea, utbredelsesdatabase over europeiske dyr
Checklist of the Collembola – Sjekkliste over verdens spretthaler


== Eksterne lenker ==
(en) Neelidae i Encyclopedia of Life 
(en) Neelidae i Global Biodiversity Information Facility 
(no) Neelidae hos Artsdatabanken 
(sv) Neelidae hos Dyntaxa 
(en) Neelidae hos Fauna Europaea 
(en) Neelidae hos ITIS 
(en) Neelidae hos NCBI 
Neelidae – detaljert informasjon på Wikispecies 
Neelidae på Tree of life
Foto av Megalothorax sp.
Martin Hole

Martin Hole (født 28. juli 1959 på Geilo) er en norsk tidligere langrennsløper som deltok på det norske langrennslaget under  Vinter-OL 1988 i Calgary. Han har to NM-gull fra 15 km i 1985 og 30 km i 1986.


== Referanser ==


== Eksterne lenker ==
(en) Martin Hole – Olympedia 
(en) Martin Hole – Sports-Reference (OL-resultater – arkivert) 
(en) Martin Hole – FIS (langrenn)